பொதுவைத்தியர் குழந்தையை கண்டதுமே திடுக்கிட்டுப்போகிறார். உடல் முழுதும் சின்ன சின்ன கொப்புளங்கள். காய்ச்சல். மூன்று நாட்கள் கடந்தும் மாறாமல். “இது சீரியஸ். வைத்தியசாலைக்கு போயே ஆகவேண்டும். இரத்த பரிசோதனை செய்யவேண்டும். இம்முறை மொனாஷ் வைத்தியசாலைக்கு அனுப்புகிறேன். அம்புலன்ஸை கூப்பிடவா? உங்களிடம் அம்புலன்ஸ் அழைப்பதற்கான காப்புரிமை இருக்கிறதா?” என்று பொதுவைத்தியர் கேட்கிறார். “எவ்வளவு காசானாலும் பரவாயில்லை, அம்புலன்ஸை கூப்பிடுங்கள்” என்று இவர்கள் அழாக்குறையாக சொல்லுகிறார்கள். அம்புலன்ஸ் வந்து குழந்தையை மருத்துவமனைக்கு எடுத்துச்செல்கிறது.